สวัสดีค่ะจำเป็นไหมคะว่าต้องทานยาคุมตอนท้องว่าง การทานยาก่อนอาหารหรือหลังอาหารทันทีจะลดประสิทธิภาพของยาคุมหรือไม่คะ และหากจะเปลี่ยนเวลาทานยาใหม่ ต้องรอเริ่มแผงใหม่หรือไม่คะ ขอบค่ะ
สวัสดีค่ะ การรับประทานยาคุมกำเนิดแบบรายเดือน เป็นการคุมกำเนิดที่มีประสิทธิภาพสูง โอกาสตั้งครรภ์น้อยมากหากรับประทานอย่างถูกต้องโดยการดูดซึมของยาคุมกำเนิดนั้นไม่สัมพันธ์กับมื้ออาหารค่ะ สามารถรับประทานตอนก่อนหรือหลังอาหารก็ได้ยาคุมกำเนิดในปัจจุบันนั้น ไม่ได้จำเป็นต้องรับประทานเวลาเดียวกันเป๊ะทุกวันค่ะ แค่กินในเวลาที่ใกล้เคียงกันที่สุดเท่าที่จะทำได้ก็พอ สามารถเปลี่ยนเวลากินยาได้ ไม่ต้องเริ่มแผงใหม่ แต่ต้องแน่ใจว่าได้รับยาทุกวัน ไม่ขาดยา สังเกตอาการเรื่องประจำเดือน ถ้าไม่มาหรือมาช้า อาจจะซื้อชุดตรวจการตั้งครรภ์มาตรวจก่อนว่าไม่ได้ตั้งครรภ์ก่อนจะเริ่มแผงใหม่ค่ะ